ORDE do 26 de decembro de 2007 pola que se procede á creación dos ficheiros de datos de carácter persoal dependentes da Rede de Dinamización da Sociedade da Información da Consellería de Innovación e Industria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/01/2008

A Lei orgánica 15/1999, do 13 de decembro (BOE nº 298, do 14 de decembro), regula o tratamento de datos de carácter persoal rexistrados en soportes físicos, así como o uso posterior destes datos polos sectores público e privado.
A finalidade desta regulación é protexer os dereitos fundamentais das persoas físicas e especialmente o seu honor e intimidade, tanto persoal como familiar.
No seu artigo 20.1º dispón que a creación, modificación ou supresión dos ficheiros das administracións públicas só poderá facerse por medio dunha disposición xeral publicada no BOE ou no diario oficial correspondente.
En consecuencia, en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e da súa Presidencia, modificada parcialmente pola Lei 11/1998, do 20 de outubro, e pola Lei 12/2007, do 27 de xullo,
DISPOÑO:
Artigo 1º.-Obxecto.
Mediante esta orde da Consellería de Innovación e Industria créanse os ficheiros de datos de carácter persoal dependentes da Rede de Dinamización da Sociedade da Información, iniciativa da Dirección Xeral de Promoción Industrial e da Sociedade da Información da Consellaría de Innovación e Industria
Artigo 2º.-Contido.
A información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación de ficheiros, está contida no anexo desta orde.
Artigo 3º.-Finalidade e usos do ficheiro.
Os datos de carácter persoal rexistrados nestes ficheiros da Consellería de Innovación e Industria creados por esta orde só serán utilizados para os fins expresamente previstos no anexo e por persoal debidamente autorizado.
Artigo 4º.-Cesión de datos.
No suposto de cesión de datos ás administracións públicas haberá que se ater ao disposto na normativa vixente na materia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de decembro de 2007.
Fernando Xabier Blanco Álvarez
Conselleiro de Innovación e Industria
ANEXO
Ficheiros de nova creación
1. Ficheiro: usuarios e usuarias da Rede de Dinamización.
a) Finalidade e usos previstos.
Promover o uso das novas tecnoloxías da información e comunicación (NTIC) na poboación, facendo especial fincapé naqueles colectivos onde a fenda dixital se fai máis evidente.
b) Colectivo sobre o que se pretende obter datos de carácter persoal.
Usuarios e usuarias da cidadanía en xeral que participen no proxecto e nas actividades deste, e das aulas onde se desenvolve.
c) Procedemento de recollida de datos.
Solicitudes en papel e telemáticas.
d) Estrutura básica.
Base de datos.
e) Tipos de datos.
De carácter identificativo e persoal: nome, DNI, nacionalidade, sexo, enderezo postal, enderezo electrónico, teléfono, ano de nacemento, datos relativos á identificación e autenticación do usuario rexistrado no sistema.
Datos académicos: nivel de estudos.
Detalles de emprego: posto de traballo e ocupación actual.
Datos estatísticos: frecuencia de conexión, uso da internet, coñecemento/uso software libre, recibe boletíns (si/non), coñece e acepta normas do centro, forma de coñecemento do proxecto.
f) Cesións previstas.
Ningunha.
g) Órgano da Administración responsable do ficheiro.
Dirección Xeral de Promoción Industrial e Sociedade da Información, Consellería de Innovación e Industria.
h) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da coordinación do proxecto da Rede de Dinamización da Sociedade da Información, sita na praza de Europa 15-A 6º C (Área Central), 15707, Santiago de Compostela.
i) Nivel de seguridade.
Básico.
2. Ficheiro: persoal da Rede de Dinamización da Sociedade da Información.
a) Finalidade e usos previstos.
Xestión do persoal dinamizador da Sociedade da Información. Estes axentes teñen a función de dirixir actividades de dinamización na Sociedade da Información.
b) Colectivo sobre o que se pretende obter datos de carácter persoal.
Dinamizadores/as da Sociedade da Información que forman parte da Rede de Dinamización da Sociedade da Información
c) Procedemento de recollida de datos.
Solicitudes en papel e telemáticas.
d) Estrutura básica.
Base de datos.
e) Tipos de datos.
De carácter identificativo e persoal: nome, DNI, enderezo postal, enderezo electrónico, teléfono e imaxe.
f) Cesións previstas.
Ningunha.
g) Órgano da Administración responsable do ficheiro.
Dirección Xeral de Promoción Industrial e Sociedade da Información, Consellería de Innovación e Industria.
h) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da coordinación do proxecto da Rede de Dinamización da Sociedade da Información, sita na praza de Europa 15-A 6º C (Área Central), 15707, Santiago de Compostela.
i) Nivel de seguridade.
Básico.